Diari Oficial de la Generalitat Valenciana


Sumari del DOGV 5125, del 31-10-2005 (2005/11249)

Informació pública de l'alternativa tècnica de programa d'actuació integrada de la unitat d'execució 78.UER del Pla General d Ordenació Urbana de Castelló de la Plana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5125

Data del DOGV
:   31-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11202


Organisme emissor
:   Urbanizadora Castellón Al Mar, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució 78.UER del Pla General d Ordenació Urbana de Castelló de la Plana. [2005/M11737]
  
La mercantil Urbanizadora Castellón al Mar, SA ha formulat alternativa tècnica de programa d'actuació integrada de la unitat d' execució 78.UER del Pla General d'Ordenació Urbana de Castelló de la Plana, i que inclou la memòria del programa i projecte d'urbanització (documentació parcial), d'acord amb allò previst als articles 45, 46, 48 i 53 de la Llei 6/1994, de 15 de novembre, de la Generalitat Valenciana, Reguladora de l' Activitat Urbanística (DOGV número 2.394, de 24 de novembre de 1994).
  
En aplicació del que estableixen els articles 48.1.C) i 53 de l' esmentada llei, se sotmeten els documents esmentats a informació pública, per un termini de 20 dies hàbils a partir del dia següent a la publicació d'aquest anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que al seu dret convinguen i que seran presentades al Registre General de l'Ajuntament de Castelló de la Plana. Així mateix, durant els 10 primers dies es podrà sol·licitar una pròrroga del termini en els termes i les condicions assenyalades en l'article 46.4 de la mencionada llei.
  
En el mateix termini de 20 dies, qualsevol persona:
  
a) Podrà consultar els documents protocol·litzats en la Notaria d'Agustí Cerdá Ferrer, situada al carrer de Ruiz Zorrilla, número 1-tercer de Castelló de la Plana.
  
b) Podrà comparèixer en aquesta Notaria per a obtenir copia de l'acta de protocol·lització dels projectes o sol·licitar l'exhibició d' aquesta.
  
c) Podrà consultar la referida documentació, a més de l'expedient administratiu (Registre d'Entrada 61430, datat el 2 d'agost de 2005), a l'Ajuntament de Castelló de la Plana, els dies hàbils en horari d'atenció al públic.
  
Així mateix, mitjançant aquest anunci, d'acord amb allò preceptuat en el paràgraf segon de l'article 48, amb relació amb l'article 46, paràgrafs quart i cinquè, de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies esmentat amb anterioritat. Les proposicions juridicoeconòmiques es presentaran també al Registre General de l'Ajuntament de Castelló de la Plana.
  
La publicació d'aquest anunci, a l'empara del que disposa l'article 59.4 de la Llei 30/1992, de Règim Jurídic de les Administracions Publiques i del Procediment Administratiu Comú, serveix també d'avís a aquells titulars amb drets desconeguts, amb domicili desconegut o insuficient per a poder practicar l'avís i que d'acord amb la relació cadastral expedida per la Gerència Territorial del Cadastre, resulten desconeguts, amb domicili desconegut o insuficient per a realitzar l'avís.